
Text rozhodnutia
Súd: Krajský súd Košice Spisová značka: 1Sa/37/2016 Identifikačné číslo súdneho spisu: 7016201271 Dátum vydania rozhodnutia: 08. 01. 2018 Meno a priezvisko sudcu, VSÚ: JUDr. Milan Konček ECLI: ECLI:SK:KSKE:2018:7016201271.2 Opravné uznesenie Krajský súd v Košiciach ako správny súd (ďalej len „súd") v právnej veci žalobcu: Š. V., N. XX, A., práv. zást.: JUDr. Ľubica Višňovská, Advokátska kancelária, Štúrova 20, Košice, proti žalovanému: Generálny riaditeľ Sociálnej poisťovne, Ul. 29. augusta 8, Bratislava, v konaní o preskúmanie rozhodnutia žalovaného zo dňa 29.09.2016 č. 55051-1/2016-BA, takto r o z h o d o l : O p r a v u j e záhlavie rozsudku Krajského súdu v Košiciach zo dňa 17.03.2017 č.k. 1Sa/37/2016-33 v nesprávnom znení: „Krajský súd v Košiciach ako správny súd (ďalej len „súd“) v právnej veci žalobcu: Š. V., N. XX, A., práv. zást.: JUDr. Ľubica Višňovská, Advokátska kancelária, Štúrova 20, Košice, proti žalovanému: Generálny riaditeľ Sociálnej poisťovne, ústredie, Ul. 29. augusta 8, Bratislava, v konaní o preskúmanie rozhodnutia žalovaného zo dňa 29.09.2016 č. 55051-1/2016-BA, takto...“, ktoré bude správne znieť takto: „Krajský súd v Košiciach sudcom JUDr. Milanom Končekom ako správny súd (ďalej len „súd“) v právnej veci žalobcu: Š. V., N. XX, A., práv. zást.: JUDr. Ľubica Višňovská, Advokátska kancelária, Štúrova 20, Košice, proti žalovanému: Generálny riaditeľ Sociálnej poisťovne, Ul. 29. augusta 8, Bratislava, v konaní o preskúmanie rozhodnutia žalovaného zo dňa 29.09.2016 č. 55051-1/2016-BA, takto...“. o d ô v o d n e n i e : 1. V rozsudku Krajského súdu v Košiciach zo dňa 17.03.2017 č.k. 1Sa/37/2016-33 opomenul v záhlaví rozsudku uviesť meno a priezvisko sudcu, ktorý rozhodol vo veci žalobcu, na ktorý nedostatok upozornil tunajší súd Najvyšší súd Slovenskej republiky v liste zo dňa 15.12.2017 sp.zn. 1Sk/4/2017, doručenom tunajšiemu súdu 08.01.2018. 2. Podľa ust. § 143 zákona č. 162/2015 Z.z. o Správnom súdnom poriadku (ďalej len „SSP“) správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1. 3. Tunajší súd v zmysle listu Najvyššieho súdu Slovenskej republiky zo dňa 15.12.2017 sp.zn. 1Sk/4/2017 v súlade s ust. § 143 SSP preto rozhodol tak, ako je uvedené vo výrokovej časti tohto opravného uznesenia a záhlavie rozsudku Krajského súdu v Košiciach zo dňa 17.03.2017 č.k. 1Sa/37/2016-33 doplnil o meno a priezvisko sudcu rozhodujúceho v sociálnej veci žalobcu. Poučenie: Proti tomuto rozhodnutiu je prípustná kasačná sťažnosť, ktorá musí byť podaná na Krajskom súde v Košiciach v lehote 1 mesiaca od doručenia rozhodnutia krajského súdu. Zmeškanie lehoty nemožno odpustiť. V kasačnej sťažnosti sa uvedú všeobecné náležitostí podania podľa § 57 Správneho súdneho poriadku (ďalej len „SSP“), to znamená, ktorému správnemu súdu je určené, kto ho robí, ktorej veci sa týka, čo sa ním sleduje, podpis a spisová značka konania. Ďalej sa v kasačnej sťažnosti musí uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len „sťažnostné body“) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti Kasačnú sťažnosť možno odôvodniť len tým, že krajský súd v konaní alebo pri rozhodovaní porušil zákon tým, že a) na rozhodnutie vo veci nebola daná právomoc súdu v správnom súdnictve, b) ten, kto v konaní vystupoval ako účastník konania, nemal procesnú subjektivitu, c) účastník konania nemal spôsobilosť samostatne konať pred krajským súdom v plnom rozsahu a nekonal za neho zákonný zástupca alebo procesný opatrovník, d) v tej istej veci sa už skôr právoplatne rozhodlo alebo v tej istej veci sa už skôr začalo konanie, e) vo veci rozhodol vylúčený sudca alebo nesprávne obsadený krajský súd, f) nesprávnym procesným postupom znemožnil účastníkovi konania, aby uskutočnil jemu patriace procesné práva v takej miere, že došlo k porušeniu práva na spravodlivý proces, g) rozhodol na základe nesprávneho právneho posúdenia veci, h) sa odklonil od ustálenej rozhodovacej praxe kasačného súdu, i) nerešpektoval záväzný právny názor, vyslovený v zrušujúcom rozhodnutí o kasačnej sťažnosti alebo j) podanie bolo nezákonne odmietnuté. Dôvod kasačnej sťažnosti uvedený v odseku 1 písm. g) až i) sa vymedzí tak, že sťažovateľ uvedie právne posúdenie veci, ktoré pokladá za nesprávne, a uvedie, v čom spočíva nesprávnosť tohto právneho posúdenia. Dôvod kasačnej sťažnosti nemožno vymedziť tak, že sťažovateľ poukáže na svoje podania pred krajským súdom. Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí správnemu súdu do desiatich dní, na podanie sa neprihliada. Správny súd na dodatočné doručenie podania nevyzýva. K podaniu kolektívneho orgánu musí byť pripojené rozhodnutie, ktorým príslušný kolektívny orgán vyslovil s podaním súhlas. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konanie o správnej žalobe podľa § 6 ods. 2 písm. c) a d) alebo ak je žalovaným Centrum právnej pomoci.

